Suspesa la tertúlia amb Rosa Montero prevista hui a La Nau

## Suspesa la tertúlia amb Rosa Montero prevista hui a La Nau

Rosa Montero.

L’Aula de Narratives de la Universitat de València tenia previst començar la programació de 2025 amb la tertúlia literària sobre l’última novel·la de l’escriptora i periodista Rosa Montero (Madrid, 1951), 'Animales difíciles' (Seix Barral, 2025), aquest dilluns 27 de gener, a l’Aula Magna del Centre Cultural de la Nau, a les 19 hores, però la trobada s'ha hagut de suspendre per problemes de salut de l'autora, que en les seues xarxes socials anuncia que es buscarà una nova data perquè la cita a València li feia especial il·lusió.

Aquesta primera activitat de l’Aula havia generat una gran expectació i les entrades, gratuïtes amb inscripció, s’havien exhaurit. Estava prevista la retransmissió de l'acte en directe des de les Aules Seminari, de La Nau, ubicades al tercer pis. Inscripcions ací.

'Animales difíciles' ens transporta al Madrid de 2011 on la detectiva Bruna Husky és contractada per a investigar un atemptat terrorista en les instal·lacions d’Eternal, una gran empresa tecnològica. La novel·la planteja allò que no volem mirar de front: la inconsciència amb la qual s’està desenvolupant una superintel·ligència desconeguda, difícil de controlar i que pot convertir-se en una arma brutal. Amb aquest llibre, Rosa Montero tanca la sèrie dedica a Bruna Husky i que està formada per ‘Lágrimas en la lluvia’, ‘El peso del corazón’ i ‘Los tiempos del odio’. Amb més d’una vintena de novel·les publicades, Montero és una de les escriptores i columnistes més rellevants del país. En 2017 va rebre el Premi Nacional de les Lletres i la seua trajectòria periodística també ha sigut reconeguda amb el Premi Nacional de Periodisme, el Rodríguez Santamaría i el Premi de Periodisme *El Mundo.* La seua obra està traduïda a més de vint idiomes i col·labora en el diari *El País*.

**Programació de l’Aula de Narratives 2025**

Després de la tertúlia amb Rosa Montero, la programació de l’Aula de Narratives de la UV es reprén al febrer amb més activitats en La Nau. Dijous 13, el politòleg Sami Naïr, una de les veus més destacades del progressisme a Europa, assessor del govern de Lionel Jospin (1997-1999) i europarlamentari fins a 2004, presenta el seu assaig ‘Europa encadenada. El neoliberalismo contra la Unión’.

Dilluns 17 de febrer, l’Aula de Narratives col·labora en una trobada sobre Literatura del Mediterrani, organitzada per la Base Culture - Maison dones Francophonies i que reunirà els escriptors **Yasmina Khadra** i **Bouziane Ahmed Khodja**.

Ja al març, les activitats de l’Aula se sumen a la programació que la UV prepara amb motiu del 8M. El 4 de març, l’escriptora i professora de la UV, Puri Mascarell i l’escriptor, director i guionista de documentals, **Manuel Jiménez** protagonitzaran el debat ‘Casades o solteres. L’estigma matrimonial de les dones’.

En els pròxims mesos també està prevista que visiten la UV en el marc de la programació de l’Aula de Narratives els escriptors **Ignacio Martínez de Pisón**, **Manuel Vicent** i la periodista valenciana, **Magda Simó**, guanyadora del Premi Lletraferit 2024 amb la seua primera novel·la.

Més informació:

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar